अम्बाला(जतिन्द्र): बराड़ा के पास छोटे से गांव रजौली से ताल्लुक रखने वाले लै. शुकरदीप सिंह सागरिया को आर्मी में अम्बाला से पहले आर्मी एविएशन में पायलट के तौर पर पास आऊट के बाद सिलैक्ट किया गया है। इससे गांव रजौली व अम्बाला का नाम देश में ऊंचा करने पर गांव में खुशी का माहौल है। भारतीय वायु सेना में नौकरी से सेवानिवृत्त शुकरदीप के पिता दलेर सिंह सागरिया ने अपने बच्चे को एक दिन पायलट बनाने का सपना मन में संजोया था। बेटे ने यू.पी.एस.सी. की सी.डी.एस. की परीक्षा पास कर सितम्बर 2017 से चेन्नई में ट्रेनिंग प्राप्त कर 8 सितम्बर को ट्रेनिंग पूरी की और अब सेना में लेफ्टिनैंट आर्मी एविएशन में बतौर पायलट सेवा का मौका दिया गया है।